m4Social

L'impacte social de la tecnologia en l'àmbit de l'hàbitat
2024-01-23 11:00 - 12:00 (Europe/Madrid) | Virtual
És evident que la intel·ligència artificial (IA) està revolucionant el món empresarial actual. De fet, cada cop més, les decisions són preses per algoritmes sense la participació activa d’una persona.
L’existència d’aquestes màquines intel·ligents ens fa plantejar-nos preguntes com: fins a quin punt són justos aquests sistemes d’IA? Prenen aquests algoritmes millors decisions que les persones? On posem el límit sobre el que ha de ser decidit per una màquina i el que no? És això ètic?
ACCIÓ, l’agència pública per a la competitivitat de l’empresa catalana, organitza una sessió virtual on es farà una revisió de l’ètica aplicada a la IA, es parlarà del seu significat i del seu origen. També, es comentaran quins punts de fricció “ètics” s’estan donant en els sistemes d’IA actuals amb exemples reals. Finalment, es compartirà una guia que ajudarà a definir l’ètica per als sistemes d’IA.

Com la IA generativa serà capaç de transformar la teva empresa
2024-01-23 08:30 - 12:00 | ACCIÓ, Passeig de Gràcia, 129, Barcelona, Barcelona, 08008, España
La Intel·ligència Artificial finalment ha desenvolupat l’aplicació d’ús massiu ChatGPT, però aquesta no és l’única aplicació existent avui dia. Diàriament estan apareixent noves eines que transformaran el món tal com el coneixem avui. ACCIÓ, l’agència pública per a la competitivitat de l’empresa catalana, organitza un taller, dividit en dues sessions, per aprendre com aplicar la IA generativa a l’empresa:
Sessió sobre IA generativa
En aquesta sessió, conduïda per Aleix Valls de Liquid Lab, s’exploraran els fonaments de la IA i les seves aplicacions en el món empresarial, des de l’art generatiu fins a la generació de textos i imatges.
S’exposaran les limitacions i desafiaments d’aquesta tecnologia emergent i les seves implicacions ètiques i socials, i es presentaran algunes de les eines que estan revolucionant el món empresarial.
La sessió es complementarà amb un AI Assessment que permetrà conèixer quines àrees de l’empresa poden utilitzar la Intel·ligència Artificial per ser més competitives.
Sessions individuals amb les persones participants
Durant els dies posteriors a la sessió, les persones participants podran sol·licitar una reunió personalitzada amb l’equip de Liquid Lab per assessorar-se sobre com enfocar l’estratègia d’eines d’IA generativa en base a l’AI Assessment realitzat durant la primera sessió.
Aquestes sessions van dirigides preferentment a personal directiu de mitjanes i grans empreses i es realitzaran tres edicions.

Inauguració ApadrinaTIC
2024-01-18 08:00 - 10:00 | Palau Macaya, Passeig de Sant Joan, 108, Barcelona, Barcelona, 08037, Espanya
El Cercle Tecnològic impulsa la 4a edició del programa ApadrinaTIC, una iniciativa que té per objectiu fomentar les vocacions en carreres tecnològiques a través d’ajuts i mentories.
El dijous 18 de gener, de 9 a 11 h, se celebrarà al Palau Macaya l’acte de presentació d’aquesta nova edició del programa ApadrinaTIC. Participaran en la sessió institucions, rectors de les universitats catalanes, estudiants de diferents edicions i directius de les empreses tecnològiques.
En aquest marc, comptaran amb representació institucional i una taula de debat amb líders d’opinió del món empresarial, de l’entorn acadèmic i universitari, per fer valdre la importància de la incorporació del Talent TIC al sector, així com les causes i reptes de la manca de talent en l’entorn professional.
L’assistència és gratuïta i oberta a tot el públic, però cal inscriure’s prèviament en aquest enllaç.

[WEBINAR] La intel·ligència artificial aplicada al sector salut
2023-12-19 15:00 - 17:00 | Virtual
La Subdirecció General d’Ordenació i Desenvolupament Professional, amb el suport de Bioinformatics Barcelona, organitza el webinar ‘La intel·ligència artificial aplicada al sector salut’, que tindrà lloc el pròxim 19 de desembre de 16:00h a 18:00h.
Dirigit a professionals que hagin de prendre decisions amb el suport d’eines innovadores basades en l’anàlisi avançada de dades, s’abordaran els reptes i oportunitats de la intel·ligència artificial al sector salut i s’explicarà com es genera valor a partir de les dades. A més, es farà una introducció a conceptes bàsics de la intel·ligència artificial, es desmuntaran mites associats i s’exemplificaran casos d’ús d’aquesta tecnologia en salut. També hi haurà temps per revisar aspectes legals i ètics per a l’ús de les dades i compartir la perspectiva dels pacients.
Si vols assistir al webinar, cal inscripció prèvia en aquest enllaç.

La Transformación Digital en la Atención Social
2023-12-13 15:30 - 18:30 | Auditori i Centre de Congressos Víctor Villegas, Av. Primero de Mayo, s/n, 30006 Murcia, Murcia, Murcia, 30006, Espanya
La Fundación Diagrama organitza la jornada ‘La Transformación Digital en la Atención Social’, que se celebrarà el dimecres 13 de desembre a l’auditori i centre de congressos Víctor Villegas, a Múrcia.
L’acte inclourà una conferència sobre l’ús de la intel·ligència artificial per millorar la vida de les persones en situació de vulnerabiltat i una taula rodona en què s’abordaran els reptes actuals de la transformació digital del tercer sector social.
Més informació aquí.

[SEMINARI] Optimitzant l'impacte social: la importància de les dades en el TSAS
2023-12-13 10:00 - 12:00 | Virtual
Dimecres 13 de desembre, EAPN-ES organitza el Seminari en línia “Optimitzant l’impacte social: la importància de les dades en el Tercer Sector d’Acció Social (TSAS)”.
Bona part de les entitats del TSAS posseeixen informació pròpia sobre les característiques dels seus programes i usuaris, però, o bé no compten amb la capacitat tècnica per a ordenar-la i analitzar-la, o les seves mostres són petites, la qual cosa les fa no extrapolables al conjunt de la població. En aquest sentit, són poques les entitats que tenen capacitat per a realitzar recerques socials pròpies que orientin el rumb de la seva intervenció.
Davant la diversitat de sistemes de recollides de dades, des d’EAPN-ES es va proposar desenvolupar un projecte pilot que permetés avançar en la creacció d’una eina compartida que pugui respondre a aquestes necessitats. Així, es va crear l’eina en línia –Sistema de Recollida de Dades AUNA-, amb la vocació de dotar d’instruments que permetin desenvolupar programes d’intervenció social basats en el coneixement compartit i en informació rellevant a la qual no podrien accedir a través d’altres mecanismes.
Aquest Seminari pretén promoure una reflexió entorn de la necessitat que tenen les organitzacions del Tercer Sector de sistematitzar els seus processos de recollida de dades, i sobre la utilitat i potencialitat que hi ha darrere d’una bona explotació i anàlisi d’aquestes dades.
Consulta el programa.
La inscripció prèvia és imprescindible.

HackB de Sant Joan de Déu
2023-11-29 08:00 - 2023-12-01 18:30 | Campus Docent Sant Joan de Déu, C/ Sant, C. de Sta. Benito Menni, 18-20, Sant Boi de Llobregat, Barcelona, 08830, Espanya
La Fundació Privada Sant Joan de Déu organitza la HackB, una hackató social en què estudiants i perfils júniors de diferents perfils professionals trobaran solucions innovadores a diversos reptes socials, que giraran entorn de les següents temàtiques: suïcidi juvenil, soledat no volguda, xarxes socials i educació sexual.
Des del Campus Docent de la Fundació, es fa una crida a estudiants de l’àmbit social o professionals que estiguin fent pràctiques a entitats del tercer sector social perquè s’apuntin a la HackB, ja que l’esdeveniment vol ser un punt de trobada perquè connectin amb estudiants d’infermeria del campus i formin equips multidisciplinaris.
La HackB se celebrarà al Campus Docent de Sant Joan de Déu (Sant Boi de Llobregat) els dies 29 i 30 de novembre i 1 de desembre de 2023 i hi haurà diferents premis econòmics per les millors propostes. Més informació aquí

SocialDigital: Transformando vidas
2023-11-24 08:30 - 13:15 | Cibernàrium 22@ – Barcelona Activa, Carrer de Roc Boronat, 117, Barcelona, 08018, Espanya
El 24 de novembre, FICE_Spain, la Federación Internacional de Comunidades Educatives, organitza la Jornada SocialDigital. L’esdeveniment és una oportunitat per a descobrir les propostes que la transformació digital ofereix al sector social.
Les entitats del Tercer Sector s’enfronten a un canvi estructural en el paradigma social, econòmic, tecnològic i operatiu. La bretxa digital afecta especialment a aquelles persones en situació de vulnerabilitat, abordar-la és clau per a garantir els drets humans universals en ple segle XXI. En aquesta Jornada SocialDigital, les noves tecnologies i les eines més innovadores es donaran la mà per a assumir el gran repte dels nostres dies: no deixar a ningú enrere.

SocialHack PDS
2023-11-17 15:00 - 2023-11-19 12:30 | Hub Social, c/Girona 34, interior, Barcelona, 08010, Espanya
De l’anglès hack (resoldre problemes de forma creativa) i marathon (marató): Un esdeveniment col·laboratiu en el qual s’aplica la tecnologia i la creativitat per resoldre reptes, en un curt espai de temps i de forma intensiva. Els participants, en equips o en solitari, construeixen solucions noves i imaginatives que responguin als diferents reptes proposats.
Entre el 17 i el 19 de novembre, el Hub Social acull una hackató d’innovació social, el SocialHack PDS, impulsat per l’associació Promoció i Desenvolupament Social (PDS). Oberta a estudiants i professionals del món de la tecnologia, psicologia i l’educació social, aquesta hackató social presentarà 4 reptes pels quals els participants, distribuïts en equips, hauran de donar resposta ideant i desenvolupant propostes innovadores en 48 hores. La inscripció és gratuïta i s’atorgaran 8.000€ en premis pels projectes guanyadors amb l’objectiu que puguin continuar desenvolupant-se passat el concurs.
La inscripció prèvia és imprescindible.

Dejuni Digital. Desgooglelitza la teva ment
2023-11-15 17:00 - 18:30 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Trobes que estàs permanentment connectada al teu dispositiu mòbil? Vols veure quins interessos hi ha rere la captació de la nostra atenció? Trobes vital aturar-te a descansar per connectar amb la vida? Vols aprendre a fer-ho en comunitat? Llavors, aquest taller és per tu.
El pròxim 15 de novembre, el Canòdrom organitza el taller Dejuni Digital. Desgooglelitza la teva ment, una sessió d’autoajuda col·lectiva per canviar-ho tot. Amb Sergi Onorato s’abordarà el dret a desconnectar. També coneixerem com funcionen els grans gegants tecnològics: com capten les nostres dades, perquè s’utilitzen, o com ho fan per guanyar tants diners, i quines alternatives que posen la vida al centre tenim.

Smart City Expo World Congress
2023-11-07 09:00 - 2023-11-09 16:00 | Fira de Barcelona – Recinte Gran Via, Avinguda Joan Carles I, 64, L'Hospitalet de Llobregat, Barcelona, Espanya
L’Smart City Expo World Congress (SCEWC) és el principal esdeveniment internacional sobre ciutats i solucions urbanes intel·ligents organitzat per Fira de Barcelona. Enguany, del 7 al 9 de novembre, celebrarà una edició rècord amb el tema “Benvinguts a la nova era urbana” i registrarà un creixement del 55% en espai d’exposició i un 20% més d’assistents, professionals i representants de més de 800 ciutats i 140 països, convertint la pròxima edició en la més gran fins avui.
L’esdeveniment es confirma com l’aparador global més gran de solucions urbanes innovadores i projectes centrats en estratègies per transformar metròpolis actuals en espais més sostenibles, eficients i flexibles. Per aconseguir aquest objectiu, l’SCEWC estructurarà el seu programa en vuit àmbits principals: habilitació de les tecnologies, energia i medi ambient, mobilitat, governança, vida i inclusió, economia, infraestructura i edificis, seguretat, i economia blava.
Més informació.

Pedagogia crítica per a intel·ligències artificials
2023-11-02 16:00 - 19:00 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
La intel·ligència artificial està en el seu moment màxim de popularitat mediàtica i ús. S’utilitza a les redaccions de grans mitjans. S’aplica a les oficines per redactar subvencions. Es fa servir a l’administració per determinar sol·licituds d’ajudes socials. Ens acompanya a casa i ens suggereix quina sèrie ens pot agradar. I al carrer, detecta qui pot estar pertorbant una teòrica pau pública. Però com funciona realment el processament de dades? Com arriba a aquests resultats? I com aprèn dels resultats incorrectes?
El Canòdrom, amb el col·lectiu Estampa, organitza una sessió teòrico-pràctica sota el títol ‘Pedagogia crítica per a intel·ligències artificials’. L’objectiu és aproximar-se al funcionament dels models d’IA i reflexionar sobre diverses qüestions: com s’arriba a automatitzar la generació de textos i imatges? En què es basen per identificar què hi ha a una imatge? Quines són les implicacions mediambientals i polítiques de l’actual model d’IA?
El Canòdrom posa en pràctica i continua les reflexions que es van generar en el marc del cicle IA, Drets i Democràcia sobre les potencialitats i les limitacions de la intel·ligència artificial.
La inscripció prèvia és imprescindible.

IA explicada: aprofita el poder de la IA generativa
2023-10-26 11:00 - 12:00 | Virtual
Probablement utilitzes la intel·ligència artificial cada dia. La IA està a tot arreu i canvia constantment la forma en què treballem i ens divertim.
Però com funciona la IA? I com podem utilitzar-la de forma responsable?
Com a part de la iniciativa AI Skills, el 26 d’octubre a les 11h, Microsoft organitza la jornada virtual ‘IA explicada: aprofita el poder de la IA generativa’ en què ens descobrirà com els individus i la societat podem aprofitar el poder de la IA. Durant la formació, s’abordaran els fonaments de la IA generativa i s’explorarà com està ajudant les persones a crear, a resoldre problemes complexos i a beneficiar a les seves comunitats.
Aprendràs sobre les tendències en el futur del treball, sobre noves i emergents tecnologies i tindràs accés a eines i recursos de capacitació gratuïts.
Inscriu-te!

Aplicació de ChatGPT i GPT-4 en la ciència social
2023-10-24 15:45 - 2023-11-09 16:45 | Virtual
Aquest curs intensiu impulsat pel Col·legi de Professionals de la Ciència Política i de la Sociologia de Catalunya explora la intersecció entre la ciència social i les tecnologies emergents d’intel·ligència artificial, centrant-se específicament en ChatGPT i GPT-4.
Amb sessions estructurades en un format combinat de teoria i pràctica, els participants es submergiran en temes com la història de la IA, la generació de marcs teòrics i les tècniques d’anàlisi qualitativa i quantitativa assistides per IA.
A més, es tractaran qüestions crítiques com els biaixos en els models de llenguatge, les implicacions ètiques de la recerca assistida per IA i el rol emergent del prompt engineer en la ciència social. A través de treball en grup i debats, els participants reflexionaran sobre les oportunitats i desafiaments que aquestes eines presenten per a la recerca i pràctica en ciència social en l’era digital.
Dates: Dimarts i dijous: 24, 26, 31 d’octubre i 2, 7 i 9 de novembre
Horari: 15:45h a 17:45h
Format: Online (Plataforma Zoom)

'PDIS: Proyectos de Impacto Social'
2023-10-18 17:00 - 20:30 | Virtual
El Dia dels Projectes d’Impacte Social, impulsat pel Project Management Institute (Barcelona) pretén ser el punt de trobada de referència entre les entitats del tercer sector i els voluntaris professionals en gestió de projectes a l’Estat espanyol.
L’objectiu és transmetre bones pràctiques de direcció de projectes a l’àmbit social, específicament a associacions civils, ONGs i fundacions encarregades de la seva planificació, execució i seguiment, per a visibilitzar els projectes, accelerar la consecució de resultats i millorar l’impacte positiu en la societat.
La jornada, en línia, reunirà representants de diferents organitzacions socials que compartiran experiències, presentaran casos d’èxit i exposaran dades i es connectarà als equips de les institucions gestores de projectes socials amb els voluntaris del PMI, generant un ambient col·laboratiu, de co-creació, mentoría i seguiment en els projectes de les institucions.

IA: Intel·ligència artificial
2023-10-18 11:00 - 2024-03-17 16:00 | CCCB Centre de Cultura Contemporània de Barcelona, C/ de Montalegre, 5, Barcelona, Barcelona, 08001
El CCCB organitza aquesta exposició sobre la història, el funcionament, les possibilitats creatives i els reptes ètics i legislatius de la intel·ligència artificial avui.
La mostra aborda el paper de la intel·ligència artificial en la vida quotidiana, les oportunitats que presenta per a la recerca científica i biomèdica, el paper de la supercomputació com a principal impulsor, la situació legislativa actual, els riscos de desinformació que en planteja l’ús generalitzat o els biaixos racials i de gènere que pot generar.
A través d’un recorregut que inclou instal·lacions artístiques interactives, un timeline amb fites clau, obres de referència fetes amb IA, el testimoni d’experts i peces de nova creació, l’exposició explora la relació entre la intel·ligència artificial i la creativitat humana.

Entre Torralbes: La IA entre la filosofia i la computació
2023-10-17 18:00 - 20:00 | Ateneu Barcelonès, Carrer de la Canuda 6, Barcelona, Barcelona, 08002, España
Entre Torralbas és el debat tecnològic entre tecnologia i ètica, entre ètica i tecnologia sobre la IA. Un debat intens entre dos experts de primer nivell, on es plantejaran qüestions de màxima actualitat i de gran transcendència en aquest context de revolució que afecta tots els àmbits de la nostra societat.
Antonio Torralba, enginyer de telecomunicacions, amb una llarga trajectòria professional al seu darrere, actualment és el director de la unitat en Artificial Inteligence and Decision Making del MIT. Recentment, ha estat investit honoris causa per la Universitat Politècnica de Catalunya (UPC).
Francesc Torralba, filòsof entre moltes altres activitats professionals, en l’actualitat dirigeix la Càtedra Ethos d’ètica aplicada a Blanquerna (Universitat Ramon Llull). Recentment, ha estat guardonat amb el Premi Assaig Bones Lletres 2022 pel seu llibre “L’ètica algorítmica”.
L’acte, organitzat pel Grup Intercol·legial de Treball en Intel·ligència artificial, serà moderat per la catedràtica de la UPC i especialista en ètica de la Intel·ligència Artificial Karina Gibert.
L’acte tindrà lloc el pròxim dimarts 17 d’octubre a les 18 hores, a l’Ateneu Barcelonès, i es podrà enllaçar amb la inauguració de l’exposició intel·ligència artificial del CCCB, que tindrà lloc el mateix dia entre les 19:15 i les 21:00 hores.

Jornada ‘Ètica i tecnologia en els serveis socials’
2023-10-10 12:00 - 14:00 | ABD, C/Quevedo 2, bajos, Barcelona, Barcelona, 08012, Espanya
El pròxim dimarts 10 d’octubre de 12 a 14 hores, tindrà lloc la jornada ‘Ètica i tecnologia en els serveis socials’, amb l’objectiu de generar un espai de diàleg sobre la relació del binomi ètica i tecnologia en l’àmbit social i sociosanitari.
La jornada serà presencial a la seu d’ABD a Barcelona (C/ Quevedo 2, baixos) i es retransmetrà a través del canal de Youtube d’ABD.
Obrirà la tercera jornada la presidenta del Comitè d’Ètica del grup ABD, directora de la Unitat Operativa Sociosanitària i adjunta a gerència de l’entitat, Pilar Rodríguez Benito, i intervindran Itziar de Lecuona, doctora en Dret i directora de l’Observatori de Bioètica i Drets (Càtedra UNESCO de Bioètica) de la Universitat de Barcelona, i Albert Isern, CEO de Momentum Analytics.

Webinar: ‘El futur de la captació de fons que ja és present’
2023-10-05 09:30 - 11:00 | Virtual
La captació de fons en les entitats no lucratives del sector social ha experimentat una profunda transformació en els darrers anys. Les estratègies tradicionals han perdut terreny i s’obren pas les tècniques personalitzades i obertes a la societat, les plataformes digitals, les col·laboracions estratègiques i l’aplicació de les noves tecnologies.
La Comissió de l’Àmbit Social, òrgan pertanyent a la Coordinadora Catalana de Fundacions (CCF), organitza un webinar que convida a les fundacions del tercer sector a explorar noves vies de captació de fons privats en un context marcat per la digitalització i la irrupció de la intel·ligència artificial.

La sessió se celebrarà el 5 d’octubre a les 09.30 h i estarà conduïda pel soci director de Zohar Consultoria & Marketing Social, Ricard Valls. El programa de la jornada constarà de les següents parts:

09.30 h. Benvinguda i presentació a càrrec d’Eugènia Bieto, presidenta de la CCF.
09.35 h. Presentació ‘El futur de la captació de fons que ja és present’, amb Ricard Valls.
10.45 h. Torn de preguntes.ènc
11.00 h. Fi de l’acte.

Cal inscripció prèvia per assistir a l’acte, que es durà a terme mitjançant la plataforma Zoom.

Tertúlia(21: Estem preparats a Catalunya per a l’impacte de la IA?
2023-09-28 09:00 - 13:00 | Torre Telefònica – Diagonal 00, Ernest Lluch i Martín, 5, Barcelona
Nova trobada de Tertúlia(21 en què s’abordarà el futur digital de Catalunya i si estem preparats per a l’impacte de la intel·ligència artificial a través de diferents conferències, taules rodones i converses.
Tertúlia(21 és un esdeveniment que reuneix i connecta persones i empreses que viuen la R+D i treballen en la constant redefinició de la indústria digital a Catalunya, fent recerca i desenvolupant productes, serveis i metodologies al servei de la transformació digital de la nostra societat.
Una trobada per aprendre, compartir idees, dur a terme sinergies i participar de les experiències i projectes d’empresaris i professionals d’àmplia i reconeguda trajectòria.

AI & Big Data Congress
2023-09-27 09:00 - 2023-09-28 14:30 | Auditori AXA de Barcelona, Av. Diagonal, 547, Barcelona, Barcelona, 08029, Espanya
Els dies 27 i 28 de setembre de 2023, se celebrarà a l’Auditori AXA de Barcelona, la 9a edició de l’AI & Big Data Congress organitzat pel CIDAI i Eurecat, en el marc de l’Estratègia d’intel·ligència artificial de Catalunya: Catalonia.AI. Durant la jornada es mostraran els principals reptes als quals s’enfronta la intel·ligència artificial, tendències i best practices d’empreses pioneres, novetats tecnològiques i la seva aplicació; i casos d’èxit al detall.
El congrés serà de nou el punt de trobada entre professionals, proveïdors, empreses i entitats que volen o estan realitzant projectes en l’àmbit de la intel·ligència artificial i el Big Data.

Els camins de la intel·ligència artificial
2023-09-14 18:30 - 20:00 | CCCB Centre de Cultura Contemporània de Barcelona, C/ de Montalegre, 5, Barcelona, Barcelona, 08001
El món de la intel·ligència artificial (IA) s’està expandint a un ritme que no té precedents. Aquest progrés s’està traduint en la creació d’aplicacions cada vegada més refinades, que, pel seu impacte econòmic, social i polític, plantegen la necessitat d’un debat informat i conscient sobre quina IA volem.
Aprofitant la publicació del llibre La intel·ligència artificial explicada als humans (Plataforma Editorial, 2023), Jordi Torres, autor de l’obra, catedràtic de la Universitat Politècnica de Catalunya (UPC) i investigador del Centre de Supercomputació de Barcelona (BSC), es troba amb Mateo Valero (director del BSC), Alfonso Valencia (investigador ICREA i cap del Departament de Ciències de la Vida del BSC), i Karina Gibert (directora del Centre de Recerca en Intel·ligència Artificial i Ciència de Dades Intel·ligent, IDEAI-UPC) per recórrer els camins d’aquesta evolució tecnològica accelerada i reflexionar sobre els escenaris de futur. La conversa, moderada pel periodista Pere Buhigas, s’emmarca en l’exposició «Intel·ligència artificial», que s’inaugurarà al CCCB el pròxim 18 d’octubre.

InnoBlocks: tallers d’innovació i descobriment 'blockchain'
2023-09-14 15:30 - 16:00 | Virtual
Seminari en línia per presentar la importància de reinventar-se tecnològicament per a dotar-se d’avantatge competitiu en el desenvolupament de l’activitat, explicar com la incorporació de la tecnologia blockchain a solucions i projectes existents permet descobrir àrees d’oportunitat que permeten desenvolupar noves àrees de negoci i presentar els tallers InnoBlock del CBCat com a eina eficient per assolir els objectius anteriors.
Dirigit a membres de Telecos.cat, enginyers en tecnologies digitals i professionals tecnològics en general que vulguin incorporar eines blockchain als seus projectes i solucions.

Congrés de Transformació Digital del Tercer Sector Social de Catalunya
2023-07-11 09:00 - 17:00 | Hub Social, c/Girona 34, interior, Barcelona, 08010, Espanya
El pròxim 11 de juliol, des de la Taula d’entitats del Tercer Sector Social de Catalunya, a través del projecte m4Social i en col·laboració amb Fundación Telefónica, organitzem el ‘Congrés de Transformació Digital del Tercer Sector Social de Catalunya’ al Hub Social (c/ Girona, 34, 08010 – Barcelona).
L’objectiu de la jornada és reflexionar sobre les tendències i tecnologies emergents que poden potenciar la nostra acció social i prendre el pols a l’estat de digitalització del tercer sector social a Catalunya i en l’àmbit global. A més, l’11 de juliol també posarem el focus en la intel·ligència artificial i la ciberseguretat com a palanques que estan impulsant els canvis més revolucionaris en la nostra societat i la seva aplicació a la millora de l’atenció a les persones en situació de vulnerabilitat.
No t’ho perdis!
Inscriu-te aquí.
L’accés és gratuït, però la inscripció prèvia és imprescindible.
D’altra banda, durant el Congrés també volem donar a conèixer bones pràctiques i projectes que esteu impulsant des de les entitats socials i que posen la tecnologia al servei de les persones i la societat.
Si creus que el teu projecte pot encaixar, presenta’l en aquest enllaç!
T’esperem al Congrés de Transformació Digital del Tercer Sector Social de Catalunya!

Jornada de dinamització de la Internet Social 2023
2023-06-29 09:30 - 14:30
El pròxim dijous 29 de juny, s’organitzarà la Jornada de dinamització de la Internet Social 2023. L’acte es farà de 9.30 a 14.30 hores a les instal·lacions del Districte Administratiu, que es troben al carrer del Foc número 57 de la ciutat de Barcelona. Les persones interessades poden apuntar-se a través d’aquest enllaç en línia.
Durant la trobada es compartiran algunes de les iniciatives impulsades per la Generalitat de Catalunya en relació amb la bretxa digital; s’iniciarà un espai de networking amb la voluntat que les persones participants aprofitin aquesta estona per a establir sinergies i possibles col·laboracions, i s’organitzaran talles que giraran al voltant de la sensibilització i la introducció a la formació en codi i l’aprenentatge de competències computacionals a través de jocs desconnectats. A més, la directora general de Societat Digital de la Generalitat de Catalunya, Liliana Arroyo, introduirà l’estudi sobre la bretxa digital a Catalunya elaborat per KPMG.

Una greu amenaça per a les entitats socials: la ciberseguretat [webinar]
2023-06-28 16:00 - 17:00 | Virtual
El pròxim 28 de juny a les 16:00h, des de la Taula d’entitats del Tercer Sector Social de Catalunya, a través del projecte m4Social i en col·laboració amb Enginyers Voluntaris, hem organitzat un webinar adreçat a entitats socials i persones voluntàries per abordar un tema que, en el context actual, és de vital importància: la ciberseguretat.
El webinar estarà conduït per Carles Ortiz, enginyer voluntari i expert en la matèria, que compartirà consells per dissenyar una estratègia efectiva de ciberseguretat. Al seu costat, explorarem els reptes específics a què s’enfronten les entitats socials en termes de ciberseguretat i oferirem estratègies pràctiques i consells clau per protegir els sistemes i salvaguardar la informació sensible.
Entre altres, abordarem:

Els riscos cibernètics més comuns i com identificar-los.
Mesures efectives per prevenir ciberatacs i protegir les dades.
La importància de la conscienciació i la formació en ciberseguretat.
Eines i recursos disponibles per a entitats socials.

No et perdis aquesta oportunitat d’aprendre, compartir i connectar amb altres professionals compromeses amb la seguretat digital!
T’esperem al webinar “Una greu amenaça per a les entitats socials: la ciberseguretat”!
Inscriu-te aquí

IA i Economia de plataformes
2023-06-22 18:30 - 20:00 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
I si el teu cap fos un algoritme? L’economia de plataforma és un model econòmic en el qual les transaccions i la creació de valor es duen a terme a través de plataformes digitals. Aquest model ha canviat el panorama de les relacions laborals, en introduir noves formes de treball com el treball independent i la gig economy, o treballar per bolos o encàrrecs puntuals. Les treballadores en l’economia de plataforma solen ser contractades com a autònomes o contractistes independents, en lloc d’empleades tradicionals, la qual cosa pot implicar la falta de protecció laboral i vulneració de drets.
El 22 de juny se celebra la quarta i darrera sessió del Cicle IA, Drets i Democràcia, un cicle de quatre conferències on s’analitza la intel·ligència artificial des d’una perspectiva democràtica. Des de quins efectes té en la societat, passant per com afrontem els desafiaments en matèria de defensa dels drets, fins a com utilitzem la tecnologia per millorar la vida de les persones.

Com utilitzar les xarxes socials per trobar feina!
2023-06-21 16:00 - 19:00 | Virtual
El 21 de juny, el Col·legi oficial de Treball Social de Catalunya organitza aquesta formació on es compartiran avantatges i desavantatges de com fer servir les xarxes socials en la recerca de feina com a treballadors/es socials.
Entre altres s’abordarà l’estratègia a seguir i s’analitzaran les possibilitats que ofereix cada xarxa social per cercar feina.
La formació és exclusiva per a persones col·legiades i precol·legiades.

Presentació del programa Next Generation Generación Digital
2023-06-15 16:00 - 17:30 | Virtual
Vols millorar la competitivitat de la teva empresa mitjançant la contractació i la formació en transformació digital?
Connecta’t a aquesta sessió virtual per conèixer la nova convocatòria del Fons Next Generation EU – Generación Digital. Aquesta és una de les convocatòries més grans dirigides a pimes per a la formació i contractació de professionals en transformació digital.
En aquesta sessió tècnics de la Secretaria d’Estat de Digitalització i intel·ligència artificial (SEDIA) i de l’Escola d’Organització Industrial (EOI), les entitats encarregades de gestionar aquests ajuts, explicaran de primera mà el programa.
El programa Generación Digital ofereix dues convocatòries de fons Next Generation per ajudar a les pimes a millorar la seva productivitat i possibilitats de creixement i internacionalització a través de la formació en gestió digital.
La primera convocatòria, “Agentes del Cambio“, està dirigida a afavorir la incorporació de joves menors de 35 anys en petites i mitjanes empreses d’entre 10 i 249 treballadors. Hi ha dos tipus d’ajuts disponibles:

La Convocatòria de Formació ofereix programes gratuïts de formació en transformació digital per a joves desocupats o treballadors de pimes que esdevindran Agents del Canvi.
La Convocatòria de Contractació ofereix ajuts a pimes per subvencionar la contractació d’aquests joves Agents del Canvi.

La segona convocatòria ofereix programes de formació digital per a persones directives en pimes d’entre 10 i 249 treballadors, per ajudar-les a millorar les seves habilitats i coneixements en transformació digital.ra
Si la teva és una empresa d’entre 10 i 249 treballadors, no pots perdre aquesta oportunitat. Connecta’t a aquesta sessió i descobreix-ne tots els detalls!
Si t’interessen els fons NGEU, tens al teu abast l’Oficina Next Generation EU que et permetrà identificar les noves convocatòries d’aquests fons europeus i rebre orientació i assessorament per millorar la teva estratègia d’accés a les subvencions Next Generation EU.

Networking en Ciberseguretat
2023-05-24 18:30 - 20:00 | Universitat Politècnica de Catalunya (Campus Nord), c/ Jordi Girona 1-3, Barcelona, Barcelona, 08034, Espanya
El màster en Cybersecurity Management de la Universitat Politècnica de Catalunya organitza una jornada de networking amb persones professionals de la ciberseguretat.
L’Aula Màster del Campus Nord UPC de Barcelona (Carrer Jordi Girona, 1-3) acollirà la sessió el pròxim dimecres 24 de maig, de 18.30 a 20 hores. En aquest marc, s’oferirà una conferència de Joan Tubau, fundador de la plataforma de finances Kapital i professor associat de la Universitat Pompeu Fabra, que buscarà aprofundir en la presa de decisions en entorns d’incertesa, escenaris especialment usuals entre les persones professionals de la ciberseguretat. A més, es dinamitzarororà un espai de networking entre les persones assistents.
Per a participar-hi, cal apuntar-se aquí.
